Bjarne Laustsen (S), 2006-12-08:
Jeg synes, ministeren over for Folketinget her skulle sige, at når det drejer sig om det lovforslag, vi behandler i dag, har Socialdemokratiet ikke modtaget en eneste invitation til forhandlinger – ikke én.
Det er det, vi taler om her, og det var derfor, jeg var kritisk ved førstebehandlingen.
Jeg er udmærket bekendt med, at der kom en invitation, og jeg forklarede, at da vi kom over i ministeriet, havde regeringen og Dansk Folkeparti allerede lavet en aftale.
Der kunne flyttes nogle kommaer og ting og sager, men på afgørende punkter skulle vi ikke have noget at sige.
Det er jo det, vi oplever: Når det drejer sig om fødevarelovgivning og alle mulige andre lovgivninger, er regeringens ministre bundet af, hvad de kan få lov til af Dansk Folkeparti, og derfor har ministeren da meget ret i, at han godt ved, hvornår der skal slås til for at lave et forlig.
Men jeg tror da, at i forhold til erhvervet og i forhold til det samarbejdende folkestyre er det klogt at lytte til, hvad andre partier mener, i stedet for bare at lade være med at invitere dem.
Det er det, jeg har anket over.
Det er jo ikke så tit, ministeren kan få lejlighed til at udtale sig, fordi området er blevet indskrænket osv., og derfor har ministeren så nu lejlighed til at fortælle om alle de gode ting, man vil gøre for dansk fiskeri også i fremtiden.
Så ender det jo med, at omkring fiskeriudvikling bliver det alle Folketingets partier, der bakker op.
Hermed sluttede forhandlingen.
Afstemning
Ændringsforslaget vedtoges uden afstemning.
Lovforslaget overgik derefter til tredje behandling.
Det er ingen skam at blive væk, når man ikke er inviteret.
Det er en kendsgerning.
Og jeg kan garantere for, at de socialdemokratiske medlemmer af Udvalget for Fødevarer, Landbrug og Fiskeri har været ude og diskutere med alle mulige fiskere og erhverv og alt muligt andet.
Vi er fuldt ud lige så optaget af erhvervsinteresser, som regeringen er.
Det er jo ikke, fordi vi scorede billige point.
Vi var netop ude og sige, at vi ønskede en fortoldningsafgift, således at vi kunne være med til at hjælpe nye folk ind i fiskeriet.
Men det turde regeringen ikke at komme med, næ næ, næ næ.
Det blev pakket ind i en bekendtgørelse, og hvad ved jeg, om måske, og hvis folk i erhvervet kunne blive enige, og sådan noget.
Det har da ikke noget at gøre med, at man bare deler alle fiskene ud til de eksisterende fiskere.
Det, der er interessant, er, hvad man vil med fremtidens fiskeri, at man sørger for, at der kommer nye folk ind i erhvervet og interesserer sig for disses vilkår.
Da vi så kom til fiskeriudviklingen, blev vi overhovedet ikke inviteret.
Ministeren kan da godt sige nogle ting omkring det.
Det er klart, at vi har drillet ministeren meget, fordi regeringen direkte i regeringsgrundlaget skrev, at man på landbrugsområdet ville hjemtage fuld EU-finansiering, men når det drejede sig om fiskeriet, var det knap nok.
Så tillod jeg mig at stille et enkelt lillebitte spørgsmål.
Ministeren har så travlt med at skælde ud.
Jeg synes, han skulle være glad for, at alle Folketingets partier tilsyneladende er enige om det her.
Så har jeg yderligere stillet et spørgsmål om, hvorvidt det drejer sig netto- eller bruttobeløb.
Nu brugte ministeren så sin taletid i første omgang på at skælde ud i stedet for lige at svare på det lillebitte spørgsmål.
Men jeg glæder mig i dag over, at vi nu tilsyneladende kan blive enige alle sammen om det her til gavn for dansk fiskeri.